Ericu950/Stoicheia-meter-silver huggingface dataset:
ὁ δ ἐγγυησάμενος αὐτὸν Λεωχάρης καὶ τῶν πάντων ἡμῖν κακῶν αἴτιος οὔ φησιν ἐγγυήσασθαι ἃ καταμαρτυρεῖται αὐτοῦ , ὅτι ἐν τῷ γραμματείῳ τῷ ἐπὶ τοῦ δικαστηρίου γραφέντι οὐκ ἔνεστι ταῦτα .
ἡμεῖς δέ , ὦ ἄνδρες , τότ ἐπὶ τοῦ βήματος σπεύδοντες τὰ μὲν ἐγράψαμεν , τῶν δὲ μάρτυρας ἐποιησάμεθα ·
οὗτοι δέ , ἃ μὲν αὐτοῖς συμφέρει τῶν ὁμολογηθέντων τότε , κύριά φασιν εἶναι , εἰ καὶ μὴ γέγραπται , ἃ δ οὐ συμφέρει , οὐ κύρια , εἰ μὴ γέγραπται 0 .
ἐγὼ δ , ὦ ἄνδρες , οὐ θαυμάζω ὅτι ἔξαρνοί εἰσι τὰ ὡμολογημένα ·
οὐ δὲ γὰρ τὰ γραφέντα ἐθέλουσι ποιεῖν .
ἡμεῖς δ ὡς λέγομεν ἀληθῆ , καὶ ἄλλο τι τεκμήριον παρεξόμεθα .
πρωταρχίδῃ γὰρ τῷ Ποταμίῳ ἔδωκε Δικαιογένης τὴν ἀδελφὴν τὴν ἑαυτοῦ ἐπὶ τετταράκοντα μναῖς , ἀντὶ δὲ τῆς προικὸς τὴν οἰκίαν αὐτῷ τὴν ἐν Κεραμεικῷ παρέδωκε .
ταύτῃ δὲ τῇ γυναικί , ἣν ὁ Πρωταρχίδης ἔχει , προσήκει τοῦ κλήρου μέρος ὅσον περ τῇ μητρὶ τῇ ἐμῇ 0 .
ἐπεὶ δ οὖν ἀπέστη Δικαιογένης ταῖς γυναιξὶ τοῖν δυοῖν μεροῖν τοῦ κλήρου , ἠξίου ὁ Λεωχάρης τὸν Πρωταρχίδην παραδιδόναι αὑτῷ τὴν συνοικίαν ἣν εἶχεν ἀντὶ τῆς προικός , ὡς ὄντι ἐγγυητῇ αὑτῷ , τὸ δὲ μέρος ὑπὲρ τῆς γυναικὸς τοῦ κλήρου παρ αὑτοῦ κομίζεσθαι .
παραλαβὼν δὲ τὴν συνοικίαν τὸ μέρος οὐ παρέδωκε .
καὶ τούτων ὑμῖν μάρτυρα τὸν Πρωταρχίδην παρέξομαι .
μάρτυς περὶ δὲ ἐπισκευῆς τοῦ βαλανείου καὶ οἰκοδομίας καὶ πρότερον εἴρηκε Δικαιογένης καὶ νῦν ἴσως ἐρεῖ , ὡς ὁμολογήσαντες αὐτῷ αὐτῷ ἀποδώσειν τὰ ἀνηλωμένα οὐκ ἀπεδώκαμεν , καὶ ὅτι διὰ τοῦτο οὐ δύναται ἀπαλλάσσειν τοὺς χρήστας , οὐ δὲ ἡμῖν παραδοῦναι ἃ δεῖ αὐτόν .
ἡμεῖς δέ , ὦ ἄνδρες , ἐπὶ τοῦ δικαστηρίου , ὅτε ἠναγκάζομεν αὐτὸν ἀφίστασθαι τούτων , ἀντὶ τῶν λῃτουργιῶν καὶ τῶν εἰς τὰ οἰκοδομήματα ἀνηλωμένων ἀφεῖμεν αὐτῷ τοὺς καρπούς , οὕτω τῶν δικαστῶν γιγνωσκόντων ·
ὕστερον δ οὐκ ἀναγκαζόμενοι ἀλλ ἑκόντες ἔδομεν αὐτῷ τὴν ἐν ἄστει οἰκίαν ἐξαίρετον προσθέντες τῷ τρίτῳ μέρει τοῦ κλήρου ἔχειν ἀντὶ τῶν ἐπεσκευασμένων , ἣν οὗτος ἀντὶ πεντακισχιλίων δραχμῶν παρέδωκε Φιλονείκῳ .
ἔδομεν δὲ οὐ διὰ τὴν τοῦ Δικαιογένους χρηστότητα , ὦ ἄνδρες , ἀλλ ἐπιδεικνύμενοι ὅτι οὐ περὶ πλείονος χρήματα ποιούμεθα τῶν οἰκείων , οὐ δ ἂν πάνυ πονηροὶ ὦσι .
καὶ γὰρ πρότερον ὅτ ἐφ ἡμῖν ἐγένετο Δικαιογένην τιμωρήσασθαι καὶ ἀφελέσθαι ἃ εἶχεν , οὐκ ἐβουλήθημεν τῶν τούτου κτήσασθαι οὐδέν , ἀλλὰ τὰ ἡμέτερα μόνον κομίσασθαι ἐξήρκει ἡμῖν .
οὗτος δ ὅτ ἐκράτησεν ἡμῶν , ἀπεσύλησεν ἃ ἐδύνατο , καὶ ὡς ἐχθροὺς ἀλλ οὐ προσήκοντας ἀπόλλυσι .
τεκμήριον δὲ καὶ τῶν ἡμετέρων τρόπων καὶ τῆς τούτου ἀδικίας μέγα παρεξόμεθα .
μελλούσης γὰρ τῆς πρὸς Λεωχάρην δίκης εἰσιέναι , ὦ ἄνδρες , ἐν τῶ Μαιμακτηριῶνι μηνί , ἠξίου Λεωχάρης καὶ Δικαιογένης δίαιταν ἡμᾶς ἐπιτρέπειν τὴν δίκην ἀναβαλλομένους .
καὶ ἡμεῖς ὥσπερ μικρὰ ἀδικούμενοι συνεχωρήσαμεν , καὶ ἐπετρέψαμεν διαιτηταῖς τέτταρσιν , ὧν τοὺς μὲν δύο ἡμεῖς ἠγάγομεν , τοὺς δὲ δύο ἐκεῖνοι 0 .
καὶ ἐναντίον τούτων ὡμολογήσαμεν ἐμμενεῖν οἷς ἂν οὗτοι γνοῖεν , καὶ ὠμόσαμεν .
καὶ οἱ διαιτηταὶ ἔφασαν , εἰ μὲν ἀνώμοτοι δύναιντ  ἂν  ἡμᾶς διαλλάξαι , οὕτω ποιήσειν , εἰ δὲ μή , καὶ αὐτοὶ ὀμόσαντες ἀποφανεῖσθαι ἃ δίκαια ἡγοῦνται εἶναι 0 .
ἀνακρίναντες δὲ ἡμᾶς πολλάκις καὶ πυθόμενοι τὰ πραχθέντα οἱ διαιτηταί , οἱ μὲν δύο οὓς ἐγὼ πρ οὐβαλόμην , Διότιμος καὶ Μελάνωπος , ἤθελον καὶ ἀνώμοτοι καὶ ὀμόσαντες ἀποφήνασθαι ἃ ἐγίγνωσκον ἀληθέστατα ἐκ τῶν λεγομένων , οὓς δὲ Λεωχάρης πρ οὐβάλετο , οὐκ ἔφασαν ἀποφανεῖσθαι .
καίτοι Διοπείθης ὁ ἕτερος τῶν διαιτητῶν Λεωχάρει μὲν ἦν τουτῳὶ κηδεστής , ἐμὸς δ ἐχθρὸς καὶ ἀντίδικος ἐξ ἑτέρων συμβολαίων 0 ·
δημάρατος δὲ ὁ μετ αὐτοῦ Μνησιπτολέμῳ τῷ ἐγγυησαμένῳ Δικαιογένην μετὰ Λεωχάρους ἦν ἀδελφός .
οὗτοι μέντοι οὐκ ἠθέλησαν ἀποφήνασθαι , ὁρκώσαντες ἡμᾶς ἦ μὴν ἐμμενεῖν οἷς  ἂν  αὐτοὶ γνοῖεν .
μάρτυρες οὔκουν δεινὸν εἰ δεήσεται ὑμῶν , ὦ ἄνδρες , Λεωχάρης ἀποψηφίσασθαι ἃ Διοπείθης κηδεστὴς ὢν αὐτοῦ κατεψηφίσατο 0 ;
ἢ ὑμῖν πῶς καλὸν ἀπογνῶναι Λεωχάρους ἅ γε οὐ δ οἱ προσήκοντες αὐτοῦ ἀπέγνωσαν 0 ;
δέομαι οὖν ὑμῶν καταψηφίσασθαι Λεωχάρους , ἵν ἃ ἡμῖν οἱ πρόγονοι κατέλιπον κομισώμεθα , καὶ μὴ μόνον τὰ ὀνόματα αὐτῶν ἔχωμεν ἀλλὰ καὶ τὰ χρήματα .
τῶν δὲ Λεωχάρους ἰδίων οὐκ ἐπιθυμοῦμεν .
δικαιογενην γάρ , ὦ ἄνδρες , οὔ τ ἐλεεῖν ἐστε δίκαιοι 〈 ὡς 〉 κακῶς πράττοντα καὶ πενόμενον , οὔ τ εὖ ποιεῖν ὡς ἀγαθόν τι εἰργασμένον τὴν πόλιν 0 ·
οὐδέτερα γὰρ αὐτῷ τούτων ὑπάρχει , ὡς ἐγὼ ἀποφανῶ , ὦ ἄνδρες .
ἅμα δὲ καὶ πλούσιον καὶ πονηρότατον αὐτὸν ὄντα ἀνθρώπων ἀποδείξω καὶ εἰς τὴν πόλιν καὶ εἰς τοὺς προσήκοντας καὶ εἰς τοὺς φίλους .
οὗτος γὰρ παραλαβὼν τὸν κλῆρον παρ ὑμῶν φέροντα μίσθωσιν τοῦ ἐνιαυτοῦ ὀγδοήκοντα μνᾶς , καρπωσάμενος αὐτὸν δέκα ἔτη οὔ τε ἀργύριον ὁμολογεῖ κεκτῆσθαι οὔ τε ὅποι ἀνήλωσεν ἔχοι ἂν ἐπιδεῖξαι , ὦ ἄνδρες .
ἄξιον δὲ καὶ ὑμῖν λογίσασθαι 0 .
οὗτος γὰρ τῇ μὲν φυλῇ εἰς Διονύσια χορηγήσας τέταρτος ἐγένετο , τραγῳδοῖς δὲ καὶ πυρριχισταῖς ὕστατος 0 ·
ταύτας δὲ μόνας ἀναγκασθεὶς 〈 τὰς 〉 λῃτουργίας λειτουργῆσαι ἀπὸ τοσαύτης προσόδου οὕτω καλῶς ἐχορήγησεν .
ἀλλὰ μὴν τριηράρχων τοσούτων κατασταθέντων οὔ τ αὐτὸς ἐτριηράρχησεν οὔ θ ἑτέρῳ συμβέβληται ἐν τοιούτοις καιροῖς , ἀλλ ἕτεροι μὲν οὐσίαν κεκτημένοι ἐλάττω ἢ οὗτος μίσθωσιν λαμβάνει τριηραρχοῦσι .
καίτοι , ὦ ἄνδρες , οὐχ ὁ πατὴρ αὐτῷ τὴν πολλὴν οὐσίαν κατέλιπεν , ἀλλ ὑμεῖς ἔδοτε τῇ ψήφῳ ·
ὥστε εἰ καὶ μὴ πολίτης ἦν , διά γε τοῦτο δίκαιος ἦν τὴν πόλιν εὖ ποιεῖν .
εἰσφορῶν τοίνυν τοσούτων γεγενημένων πᾶσι τοῖς πολίταις εἰς τὸν πόλεμον καὶ τὴν σωτηρίαν τῆς πόλεως Δικαιογένης οὐκ ἔστιν ἥντινα εἰσενήνοχε ·
πλὴν ὅτε Λέχαιον ἑάλω , κληθεὶς ὑπὸ ἑτέρου ἐπέδωκεν ἐν τῷ δήμῳ τριακοσίας δραχμάς , ἔλαττον ἢ Κλεώνυμος ὁ Κρής 0 ·
καὶ τοῦτο ἐπέδωκεν , οὐκ εἰσήνεγκεν , ἀλλ ἐπ αἰσχίστῳ ἐπιγράμματι ἐξετέθη αὐτοῦ τ οὔνομα ἔμπροσθεν τῶν ἐπωνύμων , ὅτι οἵδε εἰς σωτηρίαν τῆς πόλεως ὑποσχόμενοι τῷ δήμῳ εἰσοίσειν χρήματα ἐθελονταὶ οὐκ εἰσήνεγκαν .
καίτοι τοι πῶς ἄξιον θαυμάζειν , ὦ ἄνδρες , εἰ ἐμὲ ἐξηπάτησεν ἕνα ὄντα , ὃς ὑμᾶς ἅπαντας ἅμα συνειλεγμένους ἐν τῇ ἐκκλησίᾳ τοιαῦτα ἐποίησε 0 ;
μάρτυρες εἰς μὲν τὴν πόλιν οὕτω καὶ τοσαῦτα λελῃτούργηκε Δικαιογένης ἀπὸ τοσούτων χρημάτων ·
περὶ δὲ τοὺς προσήκοντας τοιοῦτός ἐστιν οἷον ὁρᾶτε , ὥστε τοὺς μὲν ἡμῶν ἀφείλετο τὴν οὐσίαν , ὅτι μεῖζον ἐδυνήθη , τοὺς δὲ περιεώρα εἰς τοὺς μισθωτοὺς ἰόντας δι ἔνδειαν τῶν ἐπιτηδείων .
τὴν δὲ μητέρα  τὴν  αὐτοῦ καθημένην ἐν τῷ τῆς Εἰλειθυίας ἱερῷ πάντες ἑώρων , καὶ τούτῳ ἐγκαλοῦσαν ἃ ἐγὼ αἰσχύνομαι λέγειν , οὗτος δὲ ποιῶν οὐκ ᾐσχύνετο .
τῶν δ ἐπιτηδείων Μέλανα μὲν τὸν Αἰγύπτιον , ᾧ ἐκ μειρακίου φίλος ἦν , ὅπερ ἔλαβε παρ αὐτοῦ ἀργύριον ἀποστερήσας , ἔχθιστός ἐστι ·
τῶν δὲ ἄλλων αὐτοῦ φίλων οἱ μὲν οὐκ ἀπέλαβον ἃ ἐδάνεισαν , οἱ δ ἐξηπατήθησαν , καὶ οὐκ ἔλαβον ἃ ὑπέσετο αὐτοῖς , εἰ ἐπιδικάσαιτο τοῦ κλήρου , δώσειν .
καίτοι , ὦ ἄνδρες , οἱ ἡμέτεροι πρόγονοι οἱ ταῦτα κτησάμενοι καὶ καταλιπόντες πάσας μὲν χορηγίας ἐχορήγησαν , εἰσήνεγκαν δὲ εἰς τὸν πόλεμον χρήματα πολλὰ ὑμῖν , καὶ τριηραρχοῦντες οὐδένα χρόνον διέλιπον .
καὶ τούτων μαρτύρια ἐν τοῖς ἱεροῖς ἀναθήματα ἐκεῖνοι ἐκ τῶν περιόντων , μνημεῖα τῆς αὑτῶν ἀρετῆς , ἀνέθεσαν , τοῦτο μὲν ἐν Διονύσου τρίποδας , οὓς χορηγοῦντες καὶ νικῶντες ἔλαβον , τοῦτο δ ἐν Πυθίου 0 ·
ἔτι δ ἐν ἀκροπόλει ἀπαρχὰς τῶν ὄντων ἀναθέντες πολλοῖς , ὡς ἀπὸ ἰδίας κτήσεως , ἀγάλμασι χαλκοῖς καὶ λιθίνοις κεκοσμήκασι τὸ ἱερόν 0 .
αὐτοὶ δ ὑπὲρ τῆς πατρίδος πολεμοῦντες ἀπέθανον , Δικαιογένης μὲν ὁ Μενεξένου τοῦ ἐμοῦ πάππου πατὴρ στρατηγῶν ὅτε ἡ ἐν Ἐλευσῖνι μάχη ἐγένετο , Μενέξενος δ ὁ ἐκείνου ὑὸς φυλαρχῶν τῆς Ὀλυνθίας ἐν Σπαρτώλῳ , Δικαιογένης δὲ ὁ Μενεξένου τριηραρχῶν τῆς Παράλου ἐν Κνίδῳ 0 1 2 .
τὸν μὲν τούτων οἶκον σύ , ὦ Δικαιόγενες , παραλαβὼν κακῶς καὶ αἰσχρῶς διολώλεκας , καὶ ἐξαργυρισάμενος πενίαν ὀδύρῃ , ποῖ ἀναλώσας ;
οὔ τε γὰρ εἰς τὴν πόλιν οὔ τε εἰς τοὺς φίλους φανερὸς εἶ δαπανηθεὶς οὐδέν .
ἀλλὰ μὴν οὔ τε καθιπποτρόφηκας ·
οὐ γὰρ πώποτε ἐκτήσω ἵππον πλείονος ἄξιον ἢ τριῶν μνῶν 0 ·
οὔ τε κατεζευγοτρόφηκας , ἐπεὶ οὐ δὲ ζεῦγος ἐκτήσω ὀρικὸν οὐδεπώποτε ἐπὶ τοσούτοις ἀγροῖς καὶ κτήμασιν .
ἀλλ οὐ δ ἐκ τῶν πολεμίων ἐλύσω οὐδένα .
ἀλλ οὐ δὲ τὰ ἀναθήματα , ἃ Μενέξενος τριῶν ταλάντων ποιησάμενος ἀπέθανε πρὶν ἀναθεῖναι , εἰς πόλιν κεκόμικας , ἀλλ ἐν τοῖς λιθουργείοις ἔτι καλινδεῖται , καὶ αὐτὸς μὲν ἠξίους κεκτῆσθαι ἅ σοι οὐδὲν προσῆκε χρήματα , τοῖς δὲ θεοῖς οὐκ ἀπέδωκας ἃ ἐκείνων ἐγίγνετο ἀγάλματα .
διὰ τί οὖν ἀξιώσεις σου τοὺς δικαστὰς ἀποψηφίσασθαι , ὦ Δικαιόγενες ;
πότερον ὅτι πολλὰς λῃτουργίας λελῃτούργηκας τῇ πόλει , καὶ πολλὰ χρήματα δαπανήσας σεμνοτέραν τὴν πόλιν τούτοις ἐποίησας 0 ;
ἢ ὡς τριηραρχῶν πολλὰ κακὰ τοὺς πολεμίους εἰργάσω , καὶ εἰσφορὰς δεομένῃ τῇ πατρίδι εἰς τὸν πόλεμον εἰσενεγκὼν μεγάλα ὠφέληκας ;
ἀλλ οὐδέν σοι τούτων πέπρακται .
ἀλλ ὡς στρατιώτης ἀγαθός 0 ;
ἀλλ οὐκ ἐστράτευσαι τοσούτου καὶ τοιούτου γενομένου πολέμου , εἰς ὃν Ὀλύνθιοι μὲν καὶ νησιῶται ὑπὲρ τῆσδε τῆς γῆς ἀποθνῄσκουσι μαχόμενοι τοῖς πολεμίοις , σὺ δέ , ὦ Δικαιόγενες , πολίτης ὢν οὐ δ ἐστράτευσαι .
ἀλλ ἴσως διὰ τοὺς προγόνους ἀξιώσεις μου πλέον ἔχειν , ὅτι τὸν τύραννον ἀπέκτειναν .
ἐγὼ δ ἐκείνους μὲν ἐπαινῶ , σοὶ δὲ οὐδὲν ἡγοῦμαι τῆς ἐκείνων ἀρετῆς μετεῖναι .
πρῶτον μὲν γὰρ εἵλου ἀντὶ τῆς ἐκείνων δόξης τὴν ἡμετέραν οὐσίαν κτήσασθαι , καὶ ἐβουλήθης μᾶλλον Δικαιογένους καλεῖσθαι ὑὸς ἢ Ἁρμοδίου , ὑπεριδὼν μὲν τὴν ἐν Πρυτανείῳ σίτησιν , καταφρονήσας δὲ προεδριῶν καὶ ἀτελειῶν , ἃ τοῖς ἐξ ἐκείνων γεγονόσι δέδοται 0 .
ἔτι δὲ ὁ Ἀριστογείτων ἐκεῖνος καὶ Ἁρμόδιος οὐ διὰ τὸ γένος ἐτιμήθησαν ἀλλὰ διὰ τὴν ἀνδραγαθίαν , ἧς σοι οὐδὲν μέτεστιν , ὦ Δικαιόγενες .
ὑπόθεσις εὐκτήμονος υἱὸς Φιλοκτήμων τὸν τῆς ἑτέρας τῶν ἀδελφῶν καὶ Φανοστράτου υἱὸν Χαιρέστρατον ποιησάμενος κατὰ διαθήκας τεθείσας παρὰ Χαιρέᾳ τῷ τῆς ἑτέρας ἀδελφῆς ἀνδρί , ἐτελεύτησε ζῶντος ἔτι τοῦ πατρός ὕστερον δὲ κ ἀκείνου ἀποθανόντος ἔλαχεν ὁ Χαιρέστρατος τοῦ κλήρου κατὰ τὸν νόμον .
διαμαρτυρήσαντος δὲ Ἀνδροκλέους μὴ εἶναι ἐπίδικον ὄντος Ἀντιδώρου γνησίου παιδὸς Εὐκτήμονι , οἱ περὶ Χαιρέστρατον ἐπεσκήψαντο τῇ διαμαρτυρίᾳ , καὶ τοῦτον καὶ τὴν ἀδελφὴν αὐτοῦ νόθους γεγονέναι φάσκοντες , τὸν δὲ νόμον διαγορεύειν νόθῳ καὶ νόθῃ μὴ εἶναι ἀγχιστείαν .
ἄδηλον γὰρ εἰ ἐποίησε Φιλοκτήμων Χαιρέστρατον υἱὸν ἑαυτῷ , καὶ πάλιν ἄδηλον εἰ γνήσιοί εἰσιν οἱ περὶ Ἀντίδωρον 0 .
ὅτι μέν , ὦ ἄνδρες , πάντων οἰκειότατα 〈 τυγχάνω 〉 χρώμενος Φανοστράτῳ τε καὶ Χαιρεστράτῳ τουτῳί , τοὺς πολλοὺς οἶμαι ὑμῶν εἰδέναι , τοῖς δὲ μὴ εἰδόσιν ἱκανὸν ἐρῶ τεκμήριον ·
ὅτε γὰρ εἰς Σικελίαν ἐξέπλει τριηραρχῶν Χαιρέστρατος , διὰ τὸ πρότερον αὐτὸς ἐκπεπλευκέναι προῄδειν πάντας τοὺς ἐσομένους κινδύνους , ὅμως δὲ δεομένων τούτων καὶ συνεξέπλευσα καὶ συνεδυστύχησα καὶ ἑάλωμεν εἰς τοὺς πολεμίους .
ἄτοπον δὴ εἰ ἐκεῖνα μὲν προδήλων ὄντων τῶν κινδύνων ὅμως διὰ τὸ χρῆσθαι τούτοις καὶ φίλους νομίζειν ὑπέμενον , νῦν δὲ οὐ πειρῴμην συνειπεῖν ἐξ ὧν ὑμεῖς τε τὰ εὔορκα ψηφιεῖσθε καὶ τούτοις τὰ δίκαια γενήσεται 0 .
δέομαι οὖν ὑμῶν συγγνώμην τε ἔχειν καὶ μετ εὐνοίας ἀκροάσασθαι ·
ὁ γὰρ ἀγὼν οὐ μικρὸς αὐτοῖς , ἀλλὰ περὶ τῶν μεγίστων 0 .
φιλοκτήμων γὰρ ὁ Κηφισιεὺς φίλος ἦν Χαιρεστράτῳ τουτῳὶ δοὺς δὲ τὰ ἑαυτοῦ καὶ ὑὸν αὐτὸν ποιησάμενος ἐτελεύτησε .
λαχόντος δὲ τοῦ Χαιρεστράτου κατὰ τὸν νόμον τοῦ κλήρου , ἐξὸν ἀμφισβητῆσαι Ἀθηναίων τῷ βουλομένῳ καὶ εὐθυδικίᾳ εἰσελθόντι εἰς ὑμᾶς , εἰ φαίνοιτο δικαιότερα λέγων , ἔχειν τὸν κλῆρον , διεμαρτύρησεν Ἀνδροκλῆς οὑτοσὶ μὴ ἐπίδικον εἶναι τὸν κλῆρον , ἀποστερῶν τοῦτον τῆς ἀμφισβητήσεως καὶ ὑμᾶς τοῦ κυρίους γενέσθαι ὅντινα δεῖ κληρονόμον καταστήσασθαι τῶν Φιλοκτήμονος ·
καὶ ἐν μιᾷ ψήφῳ καὶ ἑνὶ ἀγῶνι οἴεται ἀδελφοὺς καταστήσειν ἐκείνῳ τοὺς οὐδὲν προσήκοντας , καὶ τὸν κλῆρον ἀνεπίδικον ἕξειν αὐτός , καὶ τῆς ἀδελφῆς τῆς ἐκείνου κύριος γενήσεσθαι , καὶ τὴν διαθήκην ἄκυρον ποιήσειν .
πολλῶν δὲ καὶ δεινῶν ὄντων ἃ διαμεμαρτύρηκεν Ἀνδροκλῆς , τοῦτ αὐτὸ πρῶτον ἐπιδείξω ὑμῖν , ὡς διέθετο καὶ ἐποιήσατο ὑὸν τουτονὶ Χαιρέστρατον .
ἐπειδὴ γὰρ τῷ Φιλοκτήμονι ἐκ μὲν τῆς γυναικὸς ᾗ συνῴκει οὐκ ἦν παιδίον οὐδέν , πολέμου δ ὄντος ἐκινδύνευε καὶ ἱππεὺς στρατευόμενος καὶ τριήραρχος πολλάκις ἐκπλέων , ἔδοξεν αὐτῷ διαθέσθαι τὰ αὑτοῦ , μὴ ἔρημον καταλίπῃ τὸν οἶκον , εἴ τι πάθοι .
τὼ μὲν οὖν ἀδελφὼ αὐτῷ , ὥπερ ἐγενέσθην , ἄμφω ἄπαιδε ἐτελευτησάτην ·
τοῖν δὲ ἀδελφαῖν τῇ μὲν ἑτέρᾳ , ᾗ ὁ Χαιρέας συνῴκει , οὐκ ἦν ἄρρεν παιδίον οὐ δὲ ἐγένετο πολλὰ ἔτη συνοικούσῃ , ἐκ δὲ τῆς ἑτέρας , ᾗ συνῴκει Φανόστρατος οὑτοσί , ἤστην ὑὼ δύο .
τούτων τὸν πρεσβύτερον τουτονὶ Χαιρέστρατον ἐποιήσατο ὑόν ·
καὶ ἔγραψεν οὕτως ἐν διαθήκῃ , εἰ μὴ γένοιτο αὑτῷ παιδίον ἐκ τῆς γυναικός , τοῦτον κληρονομεῖν τῶν ἑαυτοῦ .
καὶ τὴν διαθήκην κατέθετο παρὰ τῷ κηδεστῇ Χαιρέᾳ , τῷ τὴν ἑτέραν αὐτοῦ ἀδελφὴν ἔχοντι .
καὶ ὑμῖν ἥ τε διαθήκη αὕτη ἀναγνωσθήσεται καὶ οἱ παραγενόμενοι μαρτυρήσουσι .
διαθήκη 〈 Μάρτυρες 〉 ὡς μὲν διέθετο καὶ ἐφ οἷς ἐποιήσατο ὑὸν τοῦτον , ἀκηκόατε ·
ὡς δ ἐξὸν αὐτῷ ταῦτ ἔπραξεν , ὅθεν δικαιότατα ἡγοῦμαι τὰ τοιαῦτ εἶναι μανθάνειν , τοῦτον ὑμῖν αὐτὸν παρέξομαι τὸν νόμον .
νόμος οὑτοσὶ ὁ νόμος , ὦ ἄνδρες , κοινὸς ἅπασι κεῖται , ἐξεῖναι τὰ ἑαυτοῦ διαθέσθαι , ἐὰν μὴ παῖδες ὦσι γνήσιοι ἄρρενες , ἐὰν μὴ ἄρα μανεὶς ἢ ὑπὸ γήρως ἢ δι ἄλλο τι τῶν ἐν τῷ νόμῳ παρανοῶν διαθῆται .
ὅτι δ οὐδενὶ τούτων ἔνοχος ἦν Φιλοκτήμων , βραχέα εἰπὼν δηλώσω ὑμῖν .
ὅστις γὰρ καὶ ἕως ἔζη τοιοῦτον πολίτην ἑαυτὸν παρεῖχεν , ὥστε διὰ τὸ ὑφ ὑμῶν τιμᾶσθαι ἄρχειν ἀξιοῦσθαι , καὶ ἐτελεύτησε μαχόμενος τοῖς πολεμίοις , πῶς ἄν τις τοῦτον τολμήσειεν εἰπεῖν ὡς οὐκ εὖ ἐφρόνει ;
ὅτι μὲν οὖν διέθετο καὶ ἐποιήσατο εὖ φρονῶν , ἐξὸν αὐτῷ , ἀποδέδεικται ὑμῖν , ὥστε κατὰ μὲν τοῦτο ψευδῆ μεμαρτυρηκὼς Ἀνδροκλῆς ἀποδέδεικται ·
ἐπειδὴ δὲ προσδιαμεμαρτύρηκεν  ὡς  ὑὸν εἶναι γνήσιον Εὐκτήμονος τοῦτον , καὶ ταῦτ ἀποδείξω ψευδῆ ὄντα .
Εὐκτήμονι γάρ , ὦ ἄνδρες , τῷ Φιλοκτήμονος πατρί , τοὺς μὲν ὄντως γενομένους παῖδας , Φιλοκτήμονα καὶ Ἐργαμένην καὶ Ἡγήμονα καὶ δύο θυγατέρας , καὶ τὴν μητέρα αὐτῶν , ἣν ἔγημεν ὁ Εὐκτήμων , Μειξιάδου Κηφισιῶς θυγατέρα , πάντες οἱ προσήκοντες ἴσασι καὶ οἱ φράτορες καὶ τῶν δημοτῶν οἱ πολλοί , καὶ μαρτυρήσουσιν ὑμῖν ·
ὅτι δ  οὐ δ  ἄλλην τινὰ ἔγημε γυναῖκα , ἐξ ἧς τινος οἵδε αὐτῷ ἐγένοντο , οὐδεὶς τὸ παράπαν οἶδεν οὐ δ ἤκουσε πώποτε ζῶντος Εὐκτήμονος .
καίτοι τούτους εἰκὸς πιστοτάτους εἶναι νομίζειν μάρτυρας 0 ·
τοὺς γὰρ οἰκείους εἰδέναι προσήκει τὰ τοιαῦτα .
καί μοι τούτους κάλει πρῶτον , καὶ τὰς μαρτυρίας ἀνάγνωθι .
μαρτυρίαι ἔτι τοίνυν καὶ τοὺς ἀντιδίκους ἐπιδείξω ἔργῳ ὑμῖν ταῦτα μεμαρτυρηκότας .
ὅτε γὰρ αἱ ἀνακρίσεις ἦσαν πρὸς τῷ ἄρχοντι καὶ οὗτοι παρακατέβαλον ὡς ὑπὲρ γνησίων τῶνδ Εὐκτήμονος ὄντων , ἐρωτώμενοι ὑφ ἡμῶν τίς εἴη αὐτῶν μήτηρ καὶ ὅτου θυγάτηρ οὐκ εἶχον ἀποδεῖξαι , διαμαρτυρομένων ἡμῶν καὶ τοῦ ἄρχοντος κελεύοντος ἀποκρίνασθαι κατὰ τὸν νόμον .
〈 καίτοι ἄτοπον 〉 , ὦ ἄνδρες , ἀμφισβητεῖν μὲν ὡς ὑπὲρ γνησίων καὶ διαμαρτυρεῖν , μητέρα δὲ ἥτις ἦν μὴ ἔχειν ἀποδεῖξαι , μη δὲ προσήκοντα αὐτοῖς μηδένα 0 .
ἀλλὰ τότε μὲν Λημνίαν σκηψάμενοι ταύτην ἀναβολὴν ἐποιήσαντο ·
τὸ δ ὕστερον ἥκοντες εἰς τὴν ἀνάκρισιν , πρὶν καί τινα ἐρέσθαι , εὐθὺς ἔλεγον ὅτι Καλλίππη μήτηρ , αὕτη δ εἴη Πιστοξένου θυγάτηρ , ὡς ἐξαρκέσον εἰ ὄνομα μόνον πορίσαιντο τὸν Πιστόξενον 0 .
ἐρομένων δ ἡμῶν ὅστις εἴη καὶ εἰ ζῇ ἢ μή , ἐν Σικελίᾳ ἔφασαν ἀποθανεῖν στρατευόμενον , καταλιπόντα ταύτην θυγατέρα παρὰ τῷ Εὐκτήμονι , ἐξ ἐπιτροπευομένης δὲ τούτῳ γενέσθαι , πρᾶγμα πλάττοντες ἀναιδείᾳ ὑπερβάλλον καὶ οὐ δὲ γενόμενον , ὡς ἐγὼ ὑμῖν ἀποφανῶ ἐκ τούτων πρῶτον ὧν αὐτοὶ ἀπεκρίναντο .
τῇ μὲν γὰρ στρατιᾷ , ἀφ οὗ ἐξέπλευσεν εἰς Σικελίαν , ἤδη ἐστὶ δύο καὶ πεντήκοντα ἔτη , ἀπὸ Ἀριμνήστου ἄρχοντος , τῷ δὲ πρεσβυτέρῳ τούτων , ὧν φασιν ἐκ τῆς Καλλίππης καὶ τοῦ Εὐκτήμονος εἶναι , οὔπω ὑπὲρ εἴκοσιν ἔτη 0 .
ἀφελόντι οὖν ταῦτα ἀπὸ τῶν ἐν Σικελίᾳ ὑπολείπεται πλείω ἢ τριάκοντα ἔτη 0 ·
ὥστ οὔ τ ἐπιτροπεύεσθαι προσῆκε τὴν Καλλίππην ἔτι , τριακοντοῦτίν γε οὖσαν , οὔ τε ἀνέκδοτον καὶ ἄπαιδα εἶναι , ἀλλὰ πάνυ πάλαι συνοικεῖν , ἢ ἐγγυηθεῖσαν κατὰ νόμον ἢ ἐπιδικασθεῖσαν .
ἔτι δὲ καὶ γιγνώσκεσθαι αὐτὴν ὑπὸ τῶν Εὐκτήμονος οἰκείων ἀναγκαῖον ἦν καὶ ὑπὸ τῶν οἰκετῶν , εἴ πέρ γε συνῴκησεν ἐκείνῳ ἢ διῃτήθη τοσοῦτον χρόνον ἐν τῇ οἰκίᾳ .
τὰ γὰρ τοιαῦτα οὐκ εἰς τὴν ἀνάκρισιν μόνον δεῖ πορίζεσθαι  ὀνόματα  ἀλλὰ τῇ ἀληθείᾳ γεγονότα φαίνεσθαι καὶ ὑπὸ τῶν προσηκόντων καταμαρτυρεῖσθαι .
ἀποδεῖξαι τοίνυν ἡμῶν κελευόντων ὅστις οἶδε τῶν Εὐκτήμονος οἰκείων ἢ συνοικήσασαν ἐκείνῳ τινὰ  ἢ τὴν  Καλλίππην 〈 ἢ 〉 ἐπιτροπευομένην , καὶ παρὰ τῶν ὄντων 〈 ἡμῖν 〉 θεραπόντων τὸν ἔλεγχον ποιεῖσθαι , ἢ εἴ τις τῶν παρ αὐτοῖς οἰκετῶν φάσκει ταῦτα εἰδέναι , ἡμῖν παραδοῦναι , οὔ τε λαβεῖν ἠθέλησαν οὔ θ ἡμῖν παραδοῦναι .
καί μοι λαβὲ τήν τ ἀπόκρισιν αὐτῶν καὶ τὰς ἡμετέρας μαρτυρίας καὶ προκλήσεις .
ἀπόκρισις Μαρτυρίαι Προκλήσεις οὗτοι μὲν τοίνυν τοιοῦτο πρᾶγμα ἔφυγον ·
ἐγὼ δ ὑμῖν ἐπιδείξω καὶ ὅθεν εἰσὶ καὶ οἵτινες , οὓς γνησίους διεμαρτύρησαν εἶναι καὶ κληρονόμους ζητοῦσι καταστῆσαι τῶν Εὐκτήμονος .
ἴσως μέν ἐστιν ἀηδὲς Φανοστράτῳ , ὦ ἄνδρες , τὰς Εὐκτήμονος συμφορὰς φανερὰς καθεστάναι ·
ὀλίγα δ ἀναγκαῖον ῥηθῆναι , ἵν ὑμεῖς τὴν ἀλήθειαν εἰδότες ῥᾷον τὰ δίκαια ψηφίσησθε 0 .
Εὐκτήμων μὲν γὰρ ἐβίω ἔτη ἓξ καὶ ἐνενήκοντα , τούτου δὲ τοῦ χρόνου τὸν μὲν πλεῖστον ἐδόκει εὐδαίμων εἶναι  καὶ γὰρ οὐσία ἦν οὐκ ὀλίγη αὐτῷ καὶ παῖδες καὶ γυνή , καὶ τ ἆλλ ἐπιεικῶς εὐτύχει  , ἐπὶ γήρως δὲ αὐτῷ συμφορὰ ἐγένετο οὐ μικρά , ἣ ἐκείνου πᾶσαν τὴν οἰκίαν ἐλυμήνατο καὶ χρήματα πολλὰ διώλεσε καὶ αὐτὸν τοῖς οἰκειοτάτοις εἰς διαφορὰν κατέστησεν .
ὅθεν δὲ καὶ ὅπως ταῦτ ἐγένετο , ὡς ἂν δύνωμαι διὰ βραχυτάτων δηλώσω .
ἀπελευθέρα ἦν αὐτοῦ , ὦ ἄνδρες , ἣ ἐναυκλήρει συνοικίαν ἐν Πειραιεῖ αὐτοῦ καὶ παιδίσκας ἔτρεφε .
τούτων μίαν ἐκτήσατο ᾗ ὄνομα ἦν Ἀλκή , ἣν καὶ ὑμῶν οἶμαι πολλοὺς εἰδέναι .
αὕτη δὲ ἡ Ἀλκὴ ὠνηθεῖσα πολλὰ μὲν ἔτη καθῆστο ἐν οἰκήματι , ἤδη δὲ πρεσβυτέρα οὖσα ἀπὸ μὲν τοῦ οἰκήματος ἀνίσταται .
διαιτωμένῃ δὲ αὐτῇ ἐν τῇ συνοικίᾳ συνῆν ἄνθρωπος ἀπελεύθερος , Δίων ὄνομα αὐτῷ , ἐξ οὗ ἔφη ἐκείνη τούτους γεγονέναι ·
καὶ ἔθρεψεν αὐτοὺς ὁ Δίων ὡς ὄντας ἑαυτοῦ .
χρόνῳ δὲ ὕστερον ὁ μὲν Δίων ζημίαν εἰργασμένος καὶ δείσας ὑπὲρ αὑτοῦ ὑπεχώρησεν εἰς Σικυῶνα ·
τὴν δ ἄνθρωπον ταύτην , τὴν Ἀλκήν , καθίστησιν Εὐκτήμων ἐπιμελεῖσθαι τὴν ἐν Κεραμεικῷ συνοικίας , τῆς παρὰ τὴν πυλίδα , οὗ ὁ οἶνος ὤνιος 0 .
κατοικισθεῖσα δ ἐνταυθοῖ πολλῶν καὶ κακῶν ἦρξεν , ὦ ἄνδρες .
φοιτῶν γὰρ ὁ Εὐκτήμων ἐπὶ τὸ ἐνοίκιον ἑκάστοτε τὰ πολλὰ διέτριβεν ἐν τῇ συνοικίᾳ , ἐνίοτε δὲ καὶ ἐσιτεῖτο μετὰ τῆς ἀνθρώπου , καταλιπὼν καὶ τὴν γυναῖκα καὶ τοὺς παῖδας καὶ τὴν οἰκίαν ἣν ᾤκει .
χαλεπῶς δὲ φερούσης τῆς γυναικὸς καὶ τῶν ὑέων οὐχ ὅπως ἐπαύσατο , ἀλλὰ τελευτῶν παντελῶς διῃτᾶτο ἐκεῖ , καὶ οὕτω διετέθη εἴ θ ὑπὸ φαρμάκων εἴ θ ὑπὸ νόσου εἴ θ ὑπ ἄλλου τινός , ὥστε ἐπείσθη ὑπ αὐτῆς τὸν πρεσβύτερον τοῖν παίδοιν εἰσαγαγεῖν εἰς τοὺς φράτορας ἐπὶ τῷ αὑτοῦ ὀνόματι .
ἐπειδὴ δὲ οὔ θ ὁ ὑὸς αὐτῷ Φιλοκτήμων συνεχώρει οὔ θ οἱ φράτορες εἰσεδέξαντο , ἀλλ ἀπηνέχθη τὸ κούρειον , ὀργιζόμενος ὁ Εὐκτήμων τῷ ὑεῖ καὶ ἐπηρεάζειν βουλόμενος ἐγγυᾶται γυναῖκα Δημοκράτους τοῦ Ἀφιδναίου ἀδελφήν , ὡς ἐκ ταύτης παῖδας ἀποφανῶν καὶ εἰσποιήσων εἰς τὸν οἶκον , εἰ μὴ συγχωροίη τοῦτον ἐᾶν εἰσαχθῆναι .
εἰδότες δ οἱ ἀναγκαῖοι ὅτι ἐξ ἐκείνου μὲν οὐκ ἂν ἔτι γένοιντο παῖδες ταύτην τὴν ἡλικίαν ἔχοντος , φανήσοιντο δ ἄλλῳ τινὶ τρόπῳ , καὶ ἐκ τούτων ἔσοιντο ἔτι μείζους διαφοραί , ἔπειθον , ὦ ἄνδρες , τὸν Φιλοκτήμονα ἐᾶσαι εἰσαγαγεῖν τοῦτον τὸν παῖδα ἐφ οἷς ἐζήτει ὁ Εὐκτήμων , χωρίον ἓν δόντα .
καὶ ὁ Φιλοκτήμων αἰσχυνόμενος μὲν ἐπὶ τῇ τοῦ πατρὸς ἀνοίᾳ , ἀπορῶν δ ὅ τι χρήσαιτο τῷ παρόντι κακῷ , οὐκ ἀντέλεγεν οὐδέν .
ὁμολογηθέντων δὲ τούτων , καὶ εἰσαχθέντος τοῦ παιδὸς ἐπὶ τούτοις , ἀπηλλάγη τῆς γυναικὸς ὁ Εὐκτήμων , καὶ ἐπεδείξατο ὅτι οὐ παίδων ἕνεκα ἐγάμει , ἀλλ ἵνα τοῦτον εἰσαγάγοι .
τί γὰρ ἔδει αὐτὸν γαμεῖν , ὦ Ἀνδρόκλεις , εἴ περ οἵδε ἦσαν ἐξ αὐτοῦ καὶ γυναικὸς ἀστῆς , ὡς σὺ μεμαρτύρηκας ;
τίς γὰρ ἂν γνησίους ὄντας οἷός τε ἦν κωλῦσαι εἰσαγαγεῖν ;
ἢ διὰ τί ἐπὶ ῥητοῖς αὐτὸν εἰσήγαγε , τοῦ νόμου κελεύοντος ἅπαντας τοὺς γνησίους ἰσομοίρους εἶναι τῶν πατρῴων ;
ἢ διὰ τί τὸν μὲν πρεσβύτερον τοῖν παίδοιν ἐπὶ ῥητοῖς εἰσήγαγε , τοῦ δὲ νεωτέρου ἤδη γεγονότος οὐ δὲ λόγον ἐποιεῖτο ζῶντος Φιλοκτήμονος οὔ τε πρὸς αὐτὸν ἐκεῖνον οὔ τε πρὸς τοὺς οἰκείους ;
οὓς σὺ νῦν διαρρήδην μεμαρτύρηκας γνησίους εἶναι καὶ κληρονόμους τῶν Εὐκτήμονος .
ταῦτα τοίνυν ὡς ἀληθῆ λέγω , ἀναγίγνωσκε τὰς μαρτυρίας .
μαρτυρίαι μετὰ ταῦτα τοίνυν ὁ Φιλοκτήμων τριηραρχῶν περὶ Χίον ἀποθνήσκει ὑπὸ τῶν πολεμίων ·
ὁ δ Εὐκτήμων ὕστερον χρόνῳ πρὸς τοὺς κηδεστὰς εἶπεν ὅτι βούλοιτο τὰ πρὸς τὸν ὑόν οἱ πεπραγμένα γράψας καταθέσθαι .
καὶ ὁ μὲν Φανόστρατος ἐκπλεῖν ἔμελλε τριηραρχῶν μετὰ Τιμοθέου , καὶ ἡ ναῦς αὐτῷ ἐξώρμει Μουνυχίασι , καὶ ὁ κηδεστὴς Χαιρέας παρὼν συναπέστελλεν αὐτόν ·
ὁ δ Εὐκτήμων παραλαβών τινας ἧκεν οὗ ἐξώρμει ἡ ναῦς , καὶ γράψας διαθήκην , ἐφ οἷς εἰσήγαγε τὸν παῖδα , κατατίθεται μετὰ τούτων παρὰ Πυθοδώρῳ Κηφισιεῖ , προσήκοντι αὑτῷ .
καὶ ὅτι μέν , ὦ ἄνδρες , οὐχ ὡς περὶ γνησίων ἔπραττεν Εὐκτήμων , ὃ Ἀνδροκλῆς μεμαρτύρηκε , καὶ αὐτὸ τοῦτο ἱκανὸν τεκμήριον 0 ·
τοῖς γὰρ φύσει ὑέσιν αὑτοῦ οὐδεὶς οὐδενὸς ἐν διαθήκῃ γράφει δόσιν οὐδεμίαν , διότι ὁ νόμος αὐτὸς ἀποδίδωσι τῷ ὑεῖ τὰ τοῦ πατρὸς καὶ οὐ δὲ διαθέσθαι ἐᾷ ὅτῳ ἂν ὦσι παῖδες γνήσιοι .
κειμένου δὲ τοῦ γραμματείου σχεδὸν δύ ἔτη καὶ τοῦ Χαιρέου τετελευτηκότος , ὑποπεπτωκότες οἵδε τῇ ἀνθρώπῳ , καὶ ὁρῶντες ἀπολλύμενον τὸν οἶκον καὶ τὸ γῆρας καὶ τὴν ἄνοιαν τοῦ Εὐκτήμονος , ὅτι εἴη αὐτοῖς ἱκανὴ ἀφορμή , συνεπιτίθενται .
καὶ πρῶτον μὲν πείθουσι τὸν Εὐκτήμονα τὴν μὲν διαθήκην ἀνελεῖν ὡς οὐ χρησίμην οὖσαν τοῖς παισί ·
τῆς γὰρ φανερᾶς οὐσίας οὐδένα κύριον ἔσεσθαι τελευτήσαντος Εὐκτήμονος ἄλλον ἢ τὰς θυγατέρας καὶ τοὺς ἐκ τούτων γεγονότας 0 ·
εἰ δὲ ἀποδόμενός τι τῶν ὄντων ἀργύριον καταλίποι , τοῦτο βεβαίως ἕξειν αὐτούς 0 .
ἀκούσας δ ὁ Εὐκτήμων εὐθὺς ἀπῄτει τὸν Πυθόδωρον τὸ γραμματεῖον , καὶ προσεκαλέσατο εἰς ἐμφανῶν κατάστασιν .
καταστάντος δὲ ἐκείνου πρὸς τὸν ἄρχοντα , ἔλεγεν ὅτι βούλοιτ ἀνελέσθαι τὴν διαθήκην .
ἐπειδὴ δ ὁ Πυθόδωρος ἐκείνῳ μὲν καὶ τῷ Φανοστράτῳ παρόντι ὡμολόγει ἀναιρεῖν , τοῦ δὲ Χαιρέου τοῦ συγκαταθεμένου θυγάτηρ ἦν μία , ἧς ἐπειδὴ κύριος κατασταίη , τότε ἠξίου ἀνελεῖν , καὶ ὁ ἄρχων οὕτως ἐγίγνωσκε , διομολογησάμενος ὁ Εὐκτήμων ἐναντίον τοῦ ἄρχοντος καὶ τῶν παρέδρων καὶ ποιησάμενος πολλοὺς μάρτυρας ὡς οὐκέτ αὐτῷ κέοιτο ἡ διαθήκη , ᾤχετο ἀπιών .
καὶ ἐν πάνυ ὀλίγῳ χρόνῳ , οὗπερ ἕνεκα οὗτοι λῦσαι αὐτὸν ἔπεισαν , ἀποδίδοται ἀγρὸν μὲν Ἀθμονοῖ πέντε καὶ ἑβδομήκοντα μνῶν Ἀντιφάνει , τὸ δ ἐν Σηραγγίῳ βαλανεῖον τρισχιλίων Ἀριστολόχῳ 0 ·
οἰκίαν δὲ ἐν ἄστει τεττάρων καὶ τεσσαράκοντα μνῶν ὑποκειμένην ἀπέλυσε τῷ ἱεροφάντῃ .
ἔτι δὲ αἶγας ἀπέδοτο σὺν τῷ αἰπόλῳ τριῶν καὶ δέκα μνῶν , καὶ ζεύγη δύο ὀρικά , τὸ μὲν ὀκτὼ μνῶν τὸ δὲ πεντήκοντα καὶ πεντακοσίων δραχμῶν , καὶ δημιουργοὺς ὅσοι ἦσαν αὐτῷ 0 1 .
σύμπαντα δὲ πλείονος ἢ τριῶν ταλάντων , ἃ ἐπράθη διὰ ταχέων πάνυ τελευτήσαντος Φιλοκτήμονος 0 .
καὶ ταῦθ ὅτι ἀληθῆ λέγω , καθ ἕκαστον ὑμῖν τῶν εἰρημένων πρῶτον καλῶ τοὺς μάρτυρας .
〈 Μάρτυρες 〉 ταῦτα μὲν δὴ τοῦτον τὸν τρόπον εἶχε ·
περὶ δὲ τῶν ὑπολοίπων εὐθὺς ἐπεβούλευον , καὶ πάντων δεινότατον πρᾶγμα κατεσκεύασαν , ᾧ ἄξιόν ἐστι προσέχειν τὸν νοῦν .
ὁρῶντες γὰρ τὸν Εὐκτήμονα κομιδῇ ἀπειρηκότα ὑπὸ γήρως καὶ οὐ δ 〈 ἐκ 〉 τῆς κλίνης ἀνίστασθαι δυνάμενον , ἐσκόπουν ὅπως καὶ τελευτήσαντος ἐκείνου δι αὑτῶν ἔσοιτο ἡ οὐσία .
καὶ τί ποιοῦσιν ;
ἀπογράφουσι τὼ παῖδε τούτω πρὸς τὸν ἄρχοντα ὡς εἰσποιήτω τοῖς τοῦ Εὐκτήμονος ὑέσι τοῖς τετελευτηκόσιν , ἐπιγράψαντες σφᾶς αὐτοὺς ἐπιτρόπους , καὶ μισθοῦν ἐκέλευον τὸν ἄρχοντα τοὺς οἴκους ὡς ὀρφανῶν ὄντων , ὅπως ἐπὶ τοῖς τούτων ὀνόμασι τὰ μὲν μισθωθείη τῆς οὐσίας , τὰ δὲ ἀποτιμήματα κατασταθείη καὶ ὅροι τεθεῖεν ζῶντος ἔτι τοῦ Εὐκτήμονος , μισθωταὶ δὲ αὐτοὶ γενόμενοι τὰς προσόδους λαμβάνοιεν .
καὶ ἐπειδὴ πρῶτον τὰ δικαστήρια ἐπληρώθη , ὁ μὲν ἄρχων προεκήρυττεν , οἱ δ ἐμισθοῦντο .
παραγενόμενοι δέ τινες ἐξαγγέλλουσι τοῖς οἰκείοις τὴν ἐπιβουλήν , καὶ ἐλθόντες ἐδήλωσαν τὸ πρᾶγμα τοῖς δικασταῖς , καὶ οὕτως ἀπεχειροτόνησαν οἱ δικασταὶ μὴ μισθοῦν τοὺς οἴκους ·
εἰ δ ἔλαθεν , ἀπωλώλει ἂν ἅπασα ἡ οὐσία .
καί μοι κάλει τοὺς παραγενομένους μάρτυρας .
μάρτυρες πρὶν μὲν τοίνυν τούτους γνωρίσαι τὴν ἄνθρωπον καὶ μετ ἐκείνης ἐπιβουλεῦσαι Εὐκτήμονι , οὕτω πολλὴν οὐσίαν ἐκέκτητο Εὐκτήμων μετὰ τοῦ ὑέος Φιλοκτήμονος , ὥστε ἅμα τά τε μέγιστα ὑμῖν λῃτουργεῖν ἀμφοτέρους τῶν τε ἀρχαίων μηδὲν πραθῆναι τῶν τε προσόδων περιποιεῖν , ὥστε ἀεί τι προσκτᾶσθαι ·
ἐπειδὴ δ ἐτελεύτησε Φιλοκτήμων , οὕτω διετέθη ἡ οὐσία , ὥστε τῶν ἀρχαίων μη δὲ τὰ ἡμίσεα εἶναι λοιπὰ καὶ τὰς προσόδους ἁπάσας ἠφανίσθαι .
καὶ οὐ δὲ ταῦτα ἐξήρκεσεν αὐτοῖς διαφορῆσαι , ὦ ἄνδρες , ἀλλ ἐπειδὴ καὶ ἐτελεύτησεν ὁ Εὐκτήμων , εἰς τοῦτο ἦλθον τόλμης ὥστ ἐκείνου κειμένου ἔνδον τοὺς μὲν οἰκέτας ἐφύλαττον , ὅπως μηδεὶς ἐξαγγείλειε μή τε τοῖν θυγατέροιν μή τε τῇ γυναικὶ αὐτοῦ μή τε τῶν οἰκείων μηδενί , τὰ δὲ χρήματα ἔνδοθεν ἐξεφορήσαντο μετὰ τῆς ἀνθρώπου εἰς τὴν ὁμότοιχον οἰκίαν , ἣν ᾤκει μεμισθωμένος εἷς τούτων , Ἀντίδωρος ἐκεῖνος .
καὶ οὐ δ ἐπειδὴ ἑτέρων πυθόμεναι ἦλθον αἱ θυγατέρες αὐτοῦ καὶ ἡ γυνή , οὐ δὲ τότε εἴων εἰσιέναι , ἀλλ ἀπέκλεισαν τῇ θύρᾳ , φάσκοντες οὐ προσήκειν αὐταῖς θάπτειν Εὐκτήμονα ·
καὶ οὐ δ εἰσελθεῖν ἐδύναντο , εἰ μὴ μόλις καὶ περὶ ἡλίου δυσμάς 0 .
εἰσελθοῦσαι δὲ κατέλαβον ἐκεῖνον μὲν ἔνδον ἔνδον κείμενον δευτεραῖον , ὡς ἔφασαν οἱ οἰκέται , τὰ δ ἐκ τῆς οἰκίας ἅπαντα ἐκπεφορημένα ὑπὸ τούτων .
αἱ μὲν οὖν γυναῖκες , οἷον εἰκός , περὶ τὸν τετελευτηκότα ἦσαν 0 ·